CELEX: 32011D0545
Language: ro
Date: 2011-09-16 00:00:00
Title: 2011/545/UE: Decizia de punere în aplicare a Comisiei din 16 septembrie 2011 privind aplicarea dispozițiilor în materie de controale și circulație din Directiva 2008/118/CE a Consiliului produselor clasificate la codul NC 3811 , în conformitate cu articolul 20 alineatul (2) din Directiva 2003/96/CE a Consiliului [notificată cu numărul C(2011) 6423]

17.9.2011   
            
            
               RO
            
            
               Jurnalul Oficial al Uniunii Europene
            
            
               L 241/33
            
         DECIZIA DE PUNERE ÎN APLICARE A COMISIEI
   din 16 septembrie 2011
   privind aplicarea dispozițiilor în materie de controale și circulație din Directiva 2008/118/CE a Consiliului produselor clasificate la codul NC 3811, în conformitate cu articolul 20 alineatul (2) din Directiva 2003/96/CE a Consiliului
   [notificată cu numărul C(2011) 6423]
   (2011/545/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice și a electricității (1), în special articolul 20 alineatul (2),
   întrucât:
   
               (1)
            
            
               Autoritățile din Țările de Jos au notificat Comisia, în conformitate cu articolul 20 alineatul (2) din Directiva 2003/96/CE, că neaplicarea dispozițiilor în materie de control și circulație din Directiva 2008/118/CE a Consiliului din 16 decembrie 2008 privind regimul general al accizelor și de abrogare a Directivei 92/12/CEE (2) aditivilor clasificați la codul NC 3811 din Nomenclatura combinată astfel cum a fost modificată prin Regulamentul (CE) nr. 2031/2001 al Comisiei din 6 august 2001 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (3), supuse impozitării în conformitate cu Directiva 2003/96/CE, este susceptibilă de a conduce la evaziune fiscală, fraudă sau abuz. În consecință, autoritățile din Țările de Jos au solicitat adăugarea codului NC 3811 la dispozițiile în materie de control și circulație din Directiva 2008/118/CE.
            
         
               (2)
            
            
               Comisia a transmis celorlalte state membre solicitarea autorităților din Țările de Jos.
            
         
               (3)
            
            
               Ținând seama de riscul de evaziune fiscală, de fraudă sau de abuz pe care acestea îl prezintă, produsele clasificate la codul NC 3811 trebuie să facă obiectul dispozițiilor în materie de control și circulație prevăzute în Directiva 2008/118/CE.
            
         
               (4)
            
            
               Măsurile prevăzute în prezenta decizie sunt conforme cu avizul Comitetului pentru accize,
            
         ADOPTĂ PREZENTA DECIZIE:
   Articolul 1
   În conformitate cu articolul 20 alineatul (2) din Directiva 2003/96/CE, produsele clasificate la codul NC 3811 fac obiectul dispozițiilor în materie de control și circulație din Directiva 2008/118/CE.
   Articolul 2
   Prezenta decizie se aplică de la 1 iulie 2012.
   Articolul 3
   Prezenta decizie se adresează statelor membre.
   
      Adoptată la Bruxelles, 16 septembrie 2011.
      
         
            Pentru Comisie
         
         Algirdas ŠEMETA
         
            Membru al Comisiei
         
      
   
   
      (1)  JO L 283, 31.10.2003, p. 51.
   
      (2)  JO L 9, 14.1.2009, p. 12.
   
      (3)  JO L 279, 23.10.2001, p. 1.